Blukrona rakedvostulo

Blukrona rakedvostulo (Prioniturus discurus) estas specio de papago en la familio Psittaculidae. Ĝi estas endemio de Luzono, Mindanao kaj Bisajoj, Filipinoj, kie ili troviĝas en tropikaj malsekaj arbaroj de malaltaj teroj. La Mindora rakedvostulo de Mindoro kaj la Blukapa rakedvostulo de Palavano estis iam konsideritaj subspecioj de la Blukrona rakedvostulo, sed ili estas nun apartaj specioj. Kvankam ne endanĝerita, la populacio de tiu specio malpliiĝas pro habitatoperdo kaj kaptado por komerco de dorlotbestoj. 

Laŭ la Filipina Leĝo RA 9147, estas kontraŭleĝe ĉasi, kapti aŭ posedi ekzempleron de tiu specio.

 Aspekto kaj taksonomio 
EBird priskribis tiun birdospecion jene: "Mezgranda papago de arbaro de malaltaj teroj ĝis pli malaltaj montoj. La du centraj vostoplumoj havas plilongigitajn ŝaftojn finiĝantajn en rakedformo. Ĝenerale verda, pli malhela sur la dorso kaj pli pala sube, kun pli forta verdo sur la kapo kaj blua krono. Ĝi koincidas kun la Mindanaa rakedvostulo, sed havas pli brilverdan dorson, malhavas bluon sur la vango, kaj troviĝas je pli malaltaj altitudoj. La voĉo konsistas el tintantaj metalaj kriegoj similaj al tiuj de la Verda rakedvostulo, sed pli raŭkaj."

Antaŭe ĝi estis samspecia kun la Mindora rakedvostulo kaj kun la Blukapa rakedvostulo, sed estis pruvite kiel aparta specio per molekulaj studoj kaj estas diferencigita per sia krio, kvanto kaj lokigo de bluo sur sia kapo.

 Subspecioj 
Oni agnoskis la jenajn du subspeciojn:

 P. d.discurus – en Mindanao (kaj proksimaj insuloj), Jolo kaj Basilan; bridoj, vangoj, gorĝo kaj brusto pale olivec-grizaj
 P. d. whiteheadi–  en Suda Luzono kaj Katanduanoj, Tablas, Sibujano, Masbate, Tikao, Panajo, Guimaras, Negros, Cebu, Bohol, Biliran, Samar kaj Lejteo; havas malpli etendan bluon en krono

Rasoj povas reprezenti du apartajn speciojn kaj pliaj studoj estas necesaj por pli bone kompreni ĝian taksonomion, precipe la populaciojn sur Samar kaj Lejteo, kiuj ŝajnas esti meza formo.

 Ekologio kaj kutimaro 
La dieto estas malbone dokumentita sed oni konas, ke ili manĝas bananojn kaj figojn. Ili formas malgrandajn arojn de ĝis 12 birdoj. 

Reproduktado okazas de aŭgusto ĝis septembro. Ili nestumas en kavaĵoj, uzante malnovajn nestojn de pegoj, kaj faras nestajn koloniojn en altaj vivaj arboj. La ovodemetado estas tipe de tri ovoj. 

 Habitato kaj konservostatuso 
La vivejo de ĉi tiu specio estas primara kaj sekundara arbaro ĝis 1 750, sed plejparte sub 1 500, ĉar ĝin anstataŭigas la monta rakedvostulo kaj la mindanaa rakedvostulo poste. Ankaŭ vizitas mangrovejojn, fruktoĝardenojn kaj manĝas bananplantejojn.

IUCN taksis ĉi tiun birdon kiel malplej zorgiga - igante ĝin la sola rakedvostulo kun ĉi tiu statuso. Ĝi ŝajnas esti multe pli tolerema al habitatperdo kaj restas surloke ofta. Tamen, la populacio de ĉi tiu specio laŭdire malpliiĝas. Senarbarigo en Filipinoj daŭras tra la tuta lando pro bruligado, minado, kontraŭleĝa arbohakado kaj habitatkonverto. Ĉi tiu specio estas ankoraŭ kaptita por la komerco de dorlotbestoj malgraŭ relative malalta postvivebleco de rakedvostaj papagoj kompare kun aliaj papagaj specioj.

Ĝi troviĝas en pluraj protektitaj areoj kiel ekzemple Bicol Natura Parko, Pasonanca Natura Parko, Rajah Sikatuna Protektita Pejzaĝo, Norda Negros Natura Parko, Samar-Insula Natura Parko, sed kiel ĉiuj areoj en Filipinoj, la protekto estas malstrikta kaj senarbarigo daŭras malgraŭ ĉi tiu protekto surpapere. IUCN (2016-10-01). Prioniturus discurus: BirdLife International: The IUCN Red List of Threatened Species 2016: e.T22727871A94964152 (Report). International Union for Conservation of Nature. doi:10.2305/iucn.uk.2016-3.rlts.t22727871a94964152.en. 

 Bildaro 

Referencoj



 Eksteraj ligiloj 

BirdLife Species Factsheet.

Kategorio:Papagoj
Kategorio:Birdoj de la Filipinoj